על איזו גרסה של מערכת ההפעלה ידובר בכנס?
גרסה 8.0
את הפרט המעניין ביותר – השם – לא נקבל בכנס, אבל מצד שני, אנחנו צפויים לקבל לא מעט פרטים חדשים על גרסה 8.0 של מערכת ההפעלה הפופולארית ביותר בעולם. החל מגרסת נוגט, החלה גוגל לשחרר גרסאות פיתוח של מערכת ההפעלה לאמיצים ולאמיצות שרוצים להתנסות בפיצ'רים השונים לפני כולם, לכן כבר יש לנו לא מעט פרטים על הגרסה החדשה. בין הפיצ'רים החדשים של אנדרואיד O ניתן למנות את אפשרות הסנוז להתראות, שמאפשרת לנו להעלים אותן לפרק זמן מסויים; אפשרות לחסימה נוחה יותר של התראות מטרידות; LDAC, טכנולוגיית אודיו חדשה ב-Bluetooth, שמגיעה לאנדרואיד בחסות סוני, שתרמה אותה; Picture-In-Picture – שמאפשר להריץ חלון עם וידאו שירחף מעל הפעילויות האחרות שלנו.
גרסת 8.0 של מערכת ההפעלה תידון בכנס.